# Jan Buxaderas i Escolà

Jan Buxaderas i Escolà (Aguilar de Segarra, 27 d'octubre de 2000) és un actor català.
Va començar a fer teatre als vuit anys, a les obres que organitzava l'escola de Fonollosa, sent el seu primer a l'adaptació del musical Hairspray. Va estudiar teatre a l'Escola Manresa Teatre Musical (MTM) dels 10 als 16 anys, i després va ampliar els seus estudis al Recorregut de Formació Professional a l'Escola Aules Arts Escèniques, a Barcelona.
Va debutar professionalment el 2013 en el paper de Kurt a Sonrisas y lágrimas, Teatre Tívoli de Barcelona. Després ha participat també a Grease (2017), producció de l'escola MTM, com Hansel i Gretel (2018), al Sant Andreu Teatre, i Un cau de mil secrets (2018), a La Pedrera, inspirat en l'obra d’Antoni Gaudí. El 2021 va formar part de la gira de La Cabra o qui és Sylvia, i també va participar al musical Grease al Teatre Alcalá de Madrid, interpretant el paper de Kenickie, rellevant en algunes ocasions al protagonista en el paper de Danny. Poc abans d'acabar les sessions d'aquest musical, el 2022 va ser elegit a un nou musical de Mamma Mia!, a Teatre Rialto, també a la capital espanyola, interpretant el paper de Sky. A l'any 2023, va protagonitzar a Madrid l'adaptació del musical "The Book of Mormon" a Espanya amb el paper protagònic d´Elder Price.
En l'àmbit de la televisió, va debutar el desembre de 2018 a la sèrie Com si fos ahir, de Televisió de Catalunya, fent una aparició puntual. El 2022 també va participar en la sèrie espanyola Servir y proteger a Televisió Espanyola. El 2023 va esdevenir un dels protagonistes de la sèrie juvenil Jo mai, mai… de TV3, estrenada el 2024.
D'altra banda, ha tingut participació a la coral masculina Jarks, formada per nois amb formació teatral, que va participar en el concurs musical Oh Happy Day l'any 2015, on van ser finalistes.

## Referències

* 1 2 3 Font Torra, Aina «Jan Buxaderas, el nou fitxatge de TV3: «El que m'està passant ara no ho canviaria per res del món»». Nació Digital, 27-12-2018.
* 1 2 Redacció «La primera «Nit de MusiKaals» arriba al Kursaal de Manresa amb la participació d’artistes del Bages». Regió7, 07-06-2022.
* ↑ «Els noms i les cares dels actors infantils de "Sonrisas y lágrimas"». Regió7, 25-03-2014.
* ↑ «"Sonrisas y lágrimas" porta 4.600 persones al Kursaal». Regió7, 07-04-2014.
* 1 2 Matia i Riu, Toni «Gina Gonfaus i Jan Buxaderas faran «Mamma mia!» al Rialto de Madrid». Regió7, 27-05-2022.
* ↑ Oliva, Maria «MTM estrena un «Grease» que busca els orígens». Regió7, 08-09-2017.
* ↑ «Hansel i Gretel, el musical». Sant Andreu Teatre - Ajuntament de Barcelona, 2018. Arxivat de l'original el 28 de desembre 2018. [Consulta: 28 desembre 2018].
* ↑ «Un cau de mil secrets». La Pedrera, 11-11-2018. [Consulta: 28 desembre 2018].
* 1 2 «El jove actor Jan Buxaderas s'estrena a la sèrie «Com si fos ahir», de TV3». Regió7, 27-12-2018.
* ↑ Badia, Enric «El bagenc Jan Buxaderas és un dels protagonistes a Madrid del nou Grease». Regió7, 04-09-2021.
* ↑ «El joven actor Jan Buxaderas se incorpora al reparto de ‘Servir y proteger» (en castellà). Cultura en Serie, 13-04-2022. [Consulta: 4 setembre 2022].
* ↑ «El bagenc Jan Buxaderas és un dels protagonistes de la nova sèrie juvenil de TV3 "Jo mai mai"». Regió7, 04-07-2023.
* ↑ «Jarks en concert». Teatre Musical, 15-04-2018. [Consulta: 28 desembre 2018].
* ↑ «El públic decidirà el guanyador a la gran final d'"Oh happy day"». Televisió de Catalunya, 24-11-2015. [Consulta: 28 desembre 2018].